《秋怀 其六》
明代·黄圣期

先皇盛德本休明，肃慎由来贡内京。马市自开夷服禁，龙庭曾卫汉家营。

貂珰误国随招寇，将校何人复玩兵。辽事只今忧更大，急需长策佐金城。

作者简介：黄圣期，初名希睿，字逢一，号济石。顺德人。维贵子。明神宗万历三十八年（一六一〇）进士。授户部主事。寻移疾归，卒年甫三十六。有《春晖堂稿》。清温汝能《粤东诗海》卷四四有传。